በዕቅድ ዘመኑ የታቀዱት የኢንዱስትሪ ፓርኮች ግንባታ እየተፋጠነ መሆኑ ተገለጸ
በሁለተኛው የእድገትና ትራንስፎርሜሽን እቅድ ለመገንባት የታቀዱት የኢንዱስትሪ ፓርኮች የግንባታ ሥራ እየተፋጠኑ  እንደሚገኙ ተገለጸ  ፡፡በመቀሌ፣ አዳማና ኮምቦልቻ የሚገነቡት በዘንድሮው ዓመት ግንባታቸው ተጠናቆ ወደ ሥራ ይገባሉ ተብሏል፡፡የቻይናው ሲ ሲ ኢሲሲ እየገነባቸው ያሉት የአዳማ፣ ኮምቦልቻና ድሬዳዋ የኢንዱስትሪ ፓርኮች እንደ ቅደም ተከተላቸው 150፣ 933 እና 153 ሚሊዮን የአሜሪካን ዶላር በጀት የተመደበላቸው ሲሆን፤ የግንባታቸው ሂደትም ከ5 እስከ 20 በመቶ መድረሱ ተመልክቷል፡፡በ99 ሚሊዮን ዶላር የሚገነባው የመቀሌው ኢንዱስትሪ ፓርክ 25 በመቶው እንደተጠናቀቀ ከኢንዱስትሪ  ኮርፖሬሽኑ ያገኘነው መረጃ ያመላክታል፡፡የድሬዳዋ ኢንዱስትሪ ፓርክም በመጪው አመት መግቢያ ላይ  ይጠናቀቃል ተብሎ  ይጠበቃል ፡፡እንደ ኮርፖሬሽኑ፤ በሚቀጥለው ዓመት ወደ ግንባታ የሚገቡት የጅማ፣ ባህር ዳር፣ ደብረ ብርሃን፣ አረርቲ እና አይሻ የኢንዱስትሪ ፓርኮች በመንግስት አቅም እንዲለሙ ይደረጋል ፡፡የፓርኮቹ መገንባት ለስራ እድል ፈጠራና ለውጭ ምንዛሪ ግኝት ከፍተኛ ፋይዳ እንዳለው ተገልጿል ። 